Борис Младенов-Young
Художникът

chitanka.info

На пясъчния бряг на Океана,

пред стария триножник той стои;

полузастинал в поза замечтана,

твори магия с маслени бои.

Денят се ражда в пурпурна премяна,

разтваря двери синьото небе

и светлината бърза и припряна

природата за нов живот зове.

На хоризонта с огнена позлата

припламва слънчевото зарево…

Тогава той с палитрата богата

и с четката на бялото платно

за вечни времена улавя в плен

вълшебството на изгрева червен.

Сидни, Австралия — 2015 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.